  Майя Бывальцева Удмуртиын удмурт кылъя дунтэк курсъёс кутскизы. Дышетонъёс Глазкарысь В. Г. Короленко нимо пединститутын но радъясько. Кызьы вераз ивортодэтъя «Удмуртия» агентстволы институтысь дышетӥсь, курсъёсты нуись Ольга Никифорова, со доры 17 мурт гожтӥськиз. Пӧртэм аресъемъёс. Студентъёс тани нырысетӥ курсысь – 17-18 аресъемъёс. Самой бадӟымез 86 арес. Тунсыко, кин ке валагес со пересьёс пӧлысь, кин ке уггес Ольга Никифорова, Глазкарын удмурт кылъя курсъёсты нуисьОльга Никифоровалэн верамезъя, удмурт кылэз дышетонъя курсъёсты со ог 15 ар пала нуэ ни. Соос я институтазы, я Эшъяськон юртын радъясько. Кар администрациын ужасьёсты удмурт кыллы дышетыны курыку, курсъёсты кивалтон юртын но ортчытъяз. Удмурт кылэз дышетыны лыктӥсьёслэн пӧртэм мугъёссы. Эмчиос, кылсярысь, арлыдо висисьёссэс умойгес валаны тыршо. Удмурт сямен вазиськод ке, соос, пе, кышкатэггес верасько ини. Мукет удысын тыршисьёслы но кылэз тодэмзы ужазы юрттэ. Сыӵе яркыт пример, мон шуысал, Елена Николаевна Трефилова – со корреспондент «Красное знамя» газетын. Со вал, дыр, одӥгез сыӵе мыло-кыдо адями, кудӥз индивидуальной занятиос но нимысьтыз басьяз. Солэн сыӵе мугез: мынӥсько ке гуртэ, удмуртъёс уг верасько, а табере мынӥсько, «ӟечбуресь, мон Елена Николаевна, ойдо тӥледын тодматском», всё, мукет сямен верасько ини, ӝожъёссэс но верало, мар кулэ журналистлы, мукетсэ но верало Ольга Никифорова, Глазкарын удмурт кылъя курсъёсты нуисьДышетӥсьлэн кылъёсызъя, курсъёсы пыриськисьёс ог-огенызы эшъяськыны кутско. Туэ Пермь шаре дэмен ветлӥзы, вордӥськем нуналъёссэс но ӵош пусъё. Ми шуиськом ини: удмурт кыл герӟа котькинэ: тодӥсьсэ но, тодӥсьтэмзэ но Ольга Никифорова, Глазкарын удмурт кылъя курсъёсты нуисьУдмурт кылъя курсъёс туэ толсур пумозь мынозы. Озьы ик лыдӟе, кызьы удмурт кылъя курсъёс Можгаын ортчыло Тодэ вайытом, Россиысь финн-угор калыкъёслэн VII ӧтчамзылы дасяськон улсын Ижкарын йӧскалык лулчеберетэз дышетон ужпумъёслы сӥзем котырес ӝӧк ортчиз.   